पैगंबर इस्लाम मोहम्मद साहब के जन्म दिवस पर निकला जुलूस
भास्कर संवाददाता,श्रीगंगानगर
ईद-मिलादुनबीके मुबारक मौके पर गुरुवार को जुलूस मुस्तफा ‘सल्लाह अलेही वसल्लम’ निकाला गया। यह जुलूस सुबह करीब 9 बजे पुरानी आबादी स्थित मदीना मस्जिद से शुरू हुआ। जुलूस में सुन्नी इस्लामी समुदाय के बड़ी संख्या में लोग शामिल हुए। मुस्लिम भाइयों में जबरदस्त उत्साह देखने को मिला। जुलूस में युवाओं ने अल्लाह अकबर के नारे लगाकर अल्लाह को सिज्दा किया।
हकीम जान मोहम्मद लतीफी ने बताया कि सुबह 9 बजे जुलूस पुरानी आबादी स्थित पटाखा फैक्ट्री के नजदीक मदीना मस्जिद से रवाना हुआ। यह जुलूस शहर के मुख्य मार्गों से होते हुए उत्साहपूर्वक गुजरा। दोपहर में पुनरू पुरानी आबादी स्थित मदीना मस्जिद पहुंचा। यहां आयोजित कार्यक्रम में वक्ताओं ने संबोधित करते हुए देश में अमन एवं भाईचारे की कामना की। वक्ताओं के अनुसार आतंक एवं मजहबी वैमनस्य की इस्लाम ही नहीं कोई भी धर्म इजाजत नहीं देता। उन्होंने मुस्लिम बिरादरी से कहा कि ऐसे लोगों को तवज्जोह दें और मुल्क के अमन और विकास को आगे बढ़ाएं। बाद में यहां लंगर का आयोजन किया गया। आसपास के मोहल्ले के लोगों सहित भारी संख्या में आए लोगों ने लंगर ग्रहण किया। इस अवसर पर पूर्व पार्षद हरजीत सैनी, हकीम जान मोहम्मद लतीफी सहित बिरादरी के अनेक प्रमुख लोग शामिल हुए।
श्रीगंगानगर। ईद मिलादुन्नबी के जलसे में शामिल मुस्लिम समुदाय के लोग।
hin_Deva san_Deva hin_Deva hin_Deva bho_Deva